Anél Potgieter: Ria se roly poly | Netwerk24
Deur Anél Potgieter 20 September 2020 00:02
Smeer konfyt oor die gekoopte, gerolde deeg. Foto's: Anél Potgieter
Ek het 'n brief van Wesna Badenhorst van Kimberley ontvang en sy skryf: "Ek geniet jou kosrubriek in Rapport baie. Het jy dalk vir my 'n maklike en vinnige mosselresep? Dis vir mossels wat nie meer in die skulp is nie. Mooi week vir jou."
Mosselbobotie vir Wesna
Wesna, ek het my vriendin Isabella Niehaus se mosselbobotieresep by haar gaan bedel. Dit is verruklik lekker en gebruik net mosselvleis. Sien die resep op die blad. Sy beveel ten sterkte aan dat jy haar masala-mengsel maak.
Mossels met salsa verde
Ek verkies goeie kwaliteit bevrore mossels wat nog in die halwe skulp is. Ek ontvries nie die mossels nie, gooi net 'n klein bietjie water onder in die pot, gooi die mossels in, sit die deksel op en laat dit kook-stoom vir so 5-7 minute of tot net gaar. Moet dit nie langer kook nie, dit krimp en verloor te veel vog en smaak.
Gebruik asseblief vars knoffel vir die knoffelbotter en nie die crushed garlic­gemors wat jy in bakkies koop nie.
Terwyl die mossels stoom, slaan vinnig 'n salsa verde of knoffelbotter aanmekaar. Bedien die mossels net so in 'n groot bak met die souse en 'n lang Franse baguette aan die kant. Neem 'n mossel in die skulp, sleep-skep hom deur die knoffelbotter of salsa verde en eet hom so uit die skulp.
Gebruik asseblief vars knoffel vir die knoffelbotter en nie die crushed garlic­gemors wat jy in bakkies koop nie. Ek gebruik so 'n halwe koppie gesmelte botter en drie groot gerasperde knoffelhuisies. Man, dit is nou regtig koningskos.
Skilferkorsdeeg vs. brosdeeg
Ek het ook 'n e-pos van Ria Burger van Kaapstad ontvang. Sy skryf: "Ek lees graag jou rubriek in Rapport en word dan sommer lus en maak alles! Ek vra raad: Ons eet graag roly poly, maar ek is so lui om deeg aan te maak. Kan ek gekoopte skilferkorsdeeg (puff pastry) gebruik? Wat is die verskil tussen gekoopte brosdeeg (short pastry) en skilferkorsdeeg?"
Hier is my antwoord: Die verskil tussen skilferkorsdeeg en brosdeeg is die verhouding meel tot botter. Vir eersgenoemde is die verhouding 1:1 (so 100 g meel en 100 g botter) en vir die brosdeeg is die verhouding 2:1 (dus 200 g meel en 100 g botter).
Vars uit die oond.
My ma het altyd roly poly uit Kook en geniet gemaak en ek het dit gou weer aanmekaar geslaan. Dit was lekker, net soos ek dit onthou.
Maar ek het toe óók 'n roly poly met gekoopte skilferkorsdeeg gebak. En?
Wel Ria, ek verkies die roly poly met 'n skilferkorsdeeg – dankie vir die inspirasie! Die tekstuur is heeltemal anders – 'n bietjie taai en vir my baie interessanter en lekkerder. So ek doop die resep nou "Ria se roly poly".
Bedien Ria se roly poly met vla.
Ria se roly poly
1 pak skilferkorsdeeg (puff pastry), in yskas ontvries
+- ½ k fyn appelkooskonfyt
2 k. kookwater
Voorverhit die oond tot 180 °C. Vou die deeg oop. Smeer appelkooskonfyt oor. Rol op en sny in nege dik skywe en plaas in 'n gesmeerde oondbak. Meng die sousbestanddele saam totdat die suiker opgelos is en giet oor die deeg. Bak 45 min tot 1 uur tot effens bruin bo-op. Sit voor met vla.
250 ml pietersielie, fyngekap
125 ml vars basiliekruid
sap en gerasperde skil van 'n groot suurlemoen (proe en voeg by indien jy meer verkies)
80 ml goeie olyfolie
Plaas al die bestanddele in 'n voedselverwerker en verpulp by hoë spoed tot glad. Geur goed met sout en peper.
½ k. botter, gesmelt
(Aangepaste resep uit Duinhuis deur Isabella Niehaus)
1 kg mosselvleis
2 e. olie
4 e. masala-mengsel (sien resep bo)
2-3 k. klapperroom
Voeg die botter en olie in 'n pan en braai die knoffel oor medium-hitte.
Krap eenkant toe in die pan. Voeg die masala-mengsel by en braai liggies. Voeg die uie by, gevolg deur die klappermelk, appelkooskonfyt asook suurlemoensap en -skil. Laat prut.
Voorverhit die oond tot 180 °C. Voeg die mosselvleis by die bobotiemengsel. Laat staan vir so 10 minute om af te koel en die geure te laat ontwikkel. Voeg die geklitste eiergele by. Meng goed deur.